**Ministru kabineta noteikumu projekta** **„Grozījumi Ministru kabineta 2015.gada 10.marta noteikumos Nr.126 „Tiešo maksājumu piešķiršanas kārtība lauksaimniekiem”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Lauksaimniecības un lauku attīstības likuma 5.panta ceturtā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2015.gada 10.marta noteikumi Nr.126 „Tiešo maksājumu piešķiršanas kārtība lauksaimniekiem” nosaka kārtību, kādā piešķirami Eiropas Savienības tiešie maksājumi un pārejas posma valsts atbalsts. Ministru kabineta noteikumu projekts “Grozījumi Ministru kabineta 2015.gada 10.marta noteikumos Nr.126 “Tiešo maksājumu piešķiršanas kārtība lauksaimniekiem”” (turpmāk – noteikumu projekts) sagatavots, lai:1) noteiktu, ka lauksaimnieki, kas piedalās mazo lauksaimnieku atbalsta shēmā (turpmāk – MLS), ir tiesīgi saņemt ne vien Lauku attīstības programmas atbalstu, bet arī normatīvajos aktos par nodokļiem noteiktās atlaides un atvieglojumus. MLS tika ieviesta 2015. gadā, un saskaņā ar Eiropas Parlamenta un Padomes 2013. gada 17. decembra Regulu (ES) Nr. 1307/2013, ar ko izveido noteikumus par lauksaimniekiem paredzētiem tiešajiem maksājumiem, kurus veic saskaņā ar kopējās lauksaimniecības politikas atbalsta shēmām, un ar ko atceļ Padomes Regulu (EK) Nr. 637/2008 un Padomes Regulu (EK) Nr. 73/2009, (turpmāk – regula Nr.1307/2013) 61. panta 2. punktu maksājumi MLS aizstāj tiešos maksājumus, kas piešķirami atbilstoši minētās regulas III un IV sadaļai, t.i., vienoto platības maksājumu (turpmāk – VPM), maksājumu par klimatam un videi labvēlīgām lauksaimniecības praksēm un brīvprātīgi saistīto atbalstu. Savukārt regulas Nr.1307/2013 65. pants paredz kārtību, kādā MLS tiek finansēta no VPM aploksnes. Atbilstoši nodokļus regulējošajiem normatīviem aktiem lauksaimniekiem ir iespēja saņemt nodokļu atlaides un nodokļu atvieglojumus, ja nodokļu maksātājs lauksaimniecībā izmantojamo zemes platību ir deklarējis un tā ir apstiprināta vienotā platību maksājuma saņemšanai saskaņā ar normatīvajiem aktiem par valsts un Eiropas Savienības atbalsta piešķiršanu lauksaimniecībai tiešā atbalsta shēmas ietvaros. Piemēram, lauksaimnieki var izmantot likuma “Par iedzīvotāju ienākuma nodokli” 11.12 pantā noteikto īpašo sezonas laukstrādnieku ienākuma nodokļa piemērošanu. Tāpat lauksaimnieki var izmantot Transportlīdzekļu ekspluatācijas nodokļa un uzņēmumu vieglo transportlīdzekļu nodokļa likumā noteikto transportlīdzekļa ekspluatācijas nodokļa atvieglojumu par kravas transportlīdzekļiem, piekabēm un puspiekabēm, kā arī izmantot atbrīvojumu no uzņēmuma vieglo transportlīdzekļu nodokļa maksāšanas. Arī likumā “Par uzņēmumu ienākuma nodokli” nodokļa maksātājiem, kas veic lauksaimniecisko darbību, ir noteikta uzņēmumu ienākuma nodokļa atlaide par katru lauksaimniecībā izmantojamās zemes hektāru, ja nodokļa maksātājs lauksaimniecībā izmantojamās zemes platību ir deklarējis un tā ir apstiprināta vienotā platību maksājuma saņemšanai saskaņā ar normatīvajiem aktiem par valsts un Eiropas Savienības atbalsta piešķiršanu lauksaimniecībai tiešā atbalsta shēmas ietvaros. Savukārt likumā “Par akcīzes nodokli” viens no kritērijiem, lai lauksaimnieks varētu iegādāties dīzeļdegvielu ar samazinātu akcīzes nodokļa likmi ir, ka lauksaimniecības produkcijas ražotājam ir jāapstrādā lauksaimniecībā izmantojamā zeme, kas ir deklarēta un apstiprināta vienotā platību maksājuma saņemšanai saskaņā ar normatīvajiem aktiem par valsts un Eiropas Savienības atbalsta piešķiršanu lauksaimniecībai tiešā atbalsta shēmas ietvaros.Lai nebūtu jāizdara grozījumi minētajos nodokļu likumos, ir nepieciešams noteikt, ka normatīvajos aktos minētā prasība par vienotā platības maksājuma saņemšanu uzskatāma par īstenotu arī tad, ja lauksaimnieks saņem mazo lauksaimnieku atbalsta shēmas maksājumu;2) palielinātu finansējumu lauksaimniekiem graudkopības nozarē, ņemot vērā šī gada nelabvēlīgos laikapstākļus un graudu cenas kritumu, kas graudkopjiem ir radījuši būtiskus finanšu zaudējumus. |
| 3. | Projekta izstrādē iesaistītās institūcijas | Zemkopības ministrija konsultējās ar Lauku atbalsta dienesta speciālistiem un lauksaimnieku konsultatīvās padomes locekļiem – nevalstisko organizāciju pārstāvjiem. |
| 4. | Cita informācija | Nav |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrības mērķgrupa ir aptuveni 15 000 tūkstoši lauksaimnieku, kas saņem atbalstu mazo lauksaimnieku atbalsta shēmā, un aptuveni 19 760 tūkstoši lauksaimnieku, kas saņem atdalīto pārejas posma valsts atbalstu par laukaugu platībām. |
| 2. | Tiesiskā regulējuma ietekme uz tautsaimniecību un administratīvo slogu | Tiks skaidri noteikts, ka lauksaimnieki, kas piedalās MLS, arī ir tiesīgi saņemt Lauku attīstības programmas pasākumu atbalstu. Grozījumi Ministru kabineta noteikumos Nr.126 neradīs administratīvo slogu.Tiks nodrošināts atbalsts graudkopības nozarei, ņemot vērā 2016.gada vienotos iesniegumus, bet tas neradīs administratīvo slogu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016.** | Turpmākie trīs gadi (*euro*) |
| **2017.** | **2018.** | **2019.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo 2016.gadu | izmaiņas, salīdzinot ar kārtējo 2016.gadu | izmaiņas, salīdzinot ar kārtējo 2016.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 7 210 996 | 0 | - 6 702 614 | - 7 210 996 | - 7 210 996 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 7 210 996 | 0 | - 6 702 614 | - 7 210 996 | - 7 210 996 |
| 1.2. valsts speciālais budžets |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |
| 2. Budžeta izdevumi: | 7 210 996 | 6 000 000 | - 6 702 614 | - 7 210 996 | - 7 210 996 |
| 2.1. valsts pamatbudžets | 7 210 996 | 6 000 000 | - 6 702 614 | - 7 210 996 | - 7 210 996 |
| 2.2. valsts speciālais budžets |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |
| 3. Finansiālā ietekme: | 0 | - 6 000 000 | 0 | 0 | 0 |
| 3.1. valsts pamatbudžets | 0 | - 6 000 000 | 0 | 0 | 0 |
| 3.2. speciālais budžets |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 |  0 | 0 | 0 |
|  0 |  0 |  0 |  0 |
|  0 |  0 |  0 |  0 |
| 5. Precizēta finansiālā ietekme: | X |  - 6 000 000 |  0 |  0 |  0 |
| 5.1. valsts pamatbudžets |  - 6 000 000 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Pārejas posma valsts atbalsta un atdalītā pārejas posma valsts atbalsta maksimālais apmērs ir:2016.gadā – 7 210 996 *euro*,2017.gadā – 508 382 *euro*, 2018.gadā – 0 *euro* ,2019.gadā – 0 *euro*.2016.gadā papildu finansējums nepieciešams, ņemot vērā šogad aktuālo situāciju graudkopības nozarē, kas skaidrota Zemkopības ministrijas izstrādātajā informatīvajā ziņojumā “Par situāciju graudu nozarē”, kuru Zemkopības ministrija virzīs izskatīšanai Ministru kabinetā kā Ministru kabineta lietu, paredzot daļu (6 milj. *euro*) no Ministru kabineta 2016.gada 16.augusta sēdē (prot. Nr.40., 59.§ 4.punkts) atbalstītā finansējuma 2017.gadam pieprasīt un novirzīt graudkopības nozares atbalstam jau 2016.gadā, kas attiecīgi nozīmē, ka 2017.gadā rezervētais finansējums pārejas posma valsts atbalstam būs 7,0 milj. *euro* apmērā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Atbalsts tiks izmaksāts no Zemkopības ministrijas budžeta programmas 64.00.00. „Eiropas Lauksaimniecības garantiju fonda (ELGF) projektu un pasākumu īstenošana” apakšprogrammas 64.08.00. „Izdevumi Eiropas Lauksaimniecības garantiju fonda (ELGF) projektu un pasākumu īstenošanai (2014–2020)” 2016.gada līdzekļiem. Nepieciešamo finansējumu noteikumu projekta īstenošanai 2016.gadā Zemkopības ministrija normatīvajos aktos noteiktajā kārtībā pieprasīs no valsts pamatbudžeta programmas 80.00.00 „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.Finansējums 2017.-2019.gadam, kas tiek paredzēts saskaņā ar Ministru kabineta 2016.gada 16.augusta lēmumu (prot. Nr.40., 59.§ 4.punkts), ņemot vērā 2017.gada finansējuma precizējumu atbilstoši Zemkopības ministrijas sagatavotajam informatīvajam ziņojumam "Par situāciju graudu nozarē" (2017.gadā – 7 milj. euro, 2018. un 2019.gadā – 13 milj. euro ik gadu), nav iekļauts anotācijas III sadaļas 1.-5.punktos, jo tā izlietojums netiek paredzēts šajā noteikumu projektā, kā arī šim finansējumam vēl nav noteikts sadalījums pa atbalstāmajām jomām. |

|  |
| --- |
|  **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu projekts ir sagatavots, pamatojoties uz regulu Nr.1307/2013. |
| 2. | Citas starptautiskās saistības | Nav |
| 3. | Cita informācija | Nav |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Regula Nr.1307/2013  |
| A | B | C | D |
| Regulas Nr.1307/2013 61. panta 2. punkts  | 1.punkts | Ieviests pilnībā | Neparedz stingrākas prasības kā ES tiesību normas. |
| Regulas Nr.1307/2013 64. panta 2. punkta trešā rindkopa | 1.punkts | Ieviests pilnībā | Neparedz stingrākas prasības kā ES tiesību normas. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Regulas Nr.1307/2013, 61.panta 2.punkta nosacījumi neparedz rīcības brīvību.Latvija ir izvēlējusies piemērot regulas Nr.1307/2013 64. panta 2. punkta trešajā rindkopā minēto 36.pantu, t.i., piemēro vienoto platības maksājumu. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Nav |
| A | B | C |
| - | - | - |
|  |  |  |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Lauku atbalsta dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. Jaunas institūcijas netiks izveidotas, un esošās institūcijas netiks likvidētas vai reorganizētas. Projekta izpilde tiks nodrošināta ar pašreizējiem cilvēkresursiem. |
| 3. | Cita informācija | Nav. |

*Anotācijas IV un VI sadaļa –  projekts šo jomu neskar.*

Zemkopības ministrs J.Dūklavs

19.10.2016. 17:56

1512

Dimanta

67027237, Elina.Dimanta@zm.gov.lv